Hugh Grant on toiveikas veijari | Me Naiset
klo 9:01 | 28.1.2010
klo 12:17 | 27.1.2010
Hugh Grant muistetaan muun muassa Notting Hill -elokuvasta, jossa hänet nähtiin Julia Robertsin kanssa. Näyttelijä ei vaivu epätoivoon, sillä puhelimessa riittää naisten osoitteita.
Elokuvassa Avio-onnea Morganeiden tapaan newyorkilainen roolihahmosi näkee murhan ja joutuu pakenemaan tuppukylään. Oletko koskaan halunnut piiloutua samoin?Kyllä! Joskus Lontoon kaduilla toivoisin omistavani julkisuuskytkimen, jolla saisin hetkeksi normaalin elämän. Toisaalta voisin painaa kytkimen taas päälle, kun haluaisin tyttöjen huomiota tai päästä hyvään ravintolaan.Sarah Jessica Parker esittää vaimoasi. Millaista oli tehdä yhdessä duunia?Mahtavaa. Tapasimme etukäteen Lontoossa, ja päivällisen jälkeen keksimme huijata New Yorkin leffatiimiä. Lähetimme meilejä, joissa väitimme treffejä katastrofiksi: minä vedin muka lärvit, heitin rasistista läppää ja lähentelin Sarahia. Kaikki uskoivat, jopa ohjaaja Marc Lawrence! Hän sentään tuntee minut vuosien takaa.Voisitko kuvitella muuttavasi itse pikkukylään?En usko, että selviäisin. Olen hemmoteltu, urbaani kaveri ja pidän luksuksesta. Englannin maaseutu kammottaa minua. Siellä on pimeää ja kylmää, enkä saa mitään irti fasaanien metsästyksestä.
Pari vuotta sitten uhkailit lopettavasi näyttelemisen. Mitä teit tauolla?En mitään. Aloitin erään romaanin kirjoittamisen jo kolme vuotta sitten, eikä se ole vieläkään valmis. Välillä tuntuu, että käytän päiväni vain sähköposteihin.Tuntuiko paluu valkokankaalle helpolta vai vaikealta?Sekä että. Rakastan työssäni kaikkea paitsi itse näyttelemistä. Pelkään lähikuvia ja jäädyn niissä täysin. Paniikkikohtaukset alkoivat Notting Hillin aikaan. Lääkärini mukaan tarvitsen adrenaliinia esiintymistilanteessa, mutta paniikissa sitä tulee vereen liikaa. Heti kun taso alenee, olo helpottaa.Miltä näyttää tulevaisuutesi?Minulla on kaksi Tee nämä -listaa. Yhdessä lukee ”vastaa meileihin, hae vaatteet pesulasta” ja toisessa ”löydä vaimo, tee lapsia, kirjoita kirja”. Olen hyvä a-listassa, mutten osaa laittaa b-listaa etusijalle. Totta kai tahtoisin lapsia joskus. Kun olen kuusikymppinen, en halua ystävien miettivän jouluna: ”Äh, täytyy kutsua Hugh, koska hän on yksin.” En ole silti epätoivoinen, iPhonessani on riittävästi naisten osoitteita.
Morganeiden